Spordikoolituse teenuse osutamise lepingu täitja asendamine


Haridus- ja Teadusministeerium minister Mailis Reps’i isikus (edaspidi tellija) ühelt poolt ning
AS Audentes juhatuse liikme Priit Ilver’i isikus (edaspidi algne täitja) 
ja 
Audentese Koolide Sihtasutus juhatuse liikme Ahto Orav’a isikus (edaspidi uus täitja) 
(edaspidi koos nimetatud pooled) ,

arvestades, et

· tellija ja algse täitja vahel on 17.detsembril 2018. a sõlmitud, tellija poolt läbi viidud lihtsustatud korras tellitava teenuse riigihanke „Spordikoolituse lepingu sõlmimine” tulemusel, spordikoolituse teenuse osutamise leping nr 5.3-3/18/1107 (edaspidi leping);
· algne täitja on 04. jaanuaril 2019.a esitanud taotluse lepingu partneri vahetamiseks, kuna algse täitja restruktureerimise tulemusel viidi algse täitja poolt peetud koolid (erakool, spordigümnaasium, huvikeskus, spordikool) ettevõtte tervikosa võõrandamise ja üleminekulepingu alusel üle algse täitja poolt spetsiaalselt haridusasutuste pidamiseks loodud sihtasutusse;
· koolide üleminekuga sihtasutuse alla mingeid muid muudatusi koolide tegevuse osas ei kaasnenud ning muude lepingute hulgas anti muutmata kujul üle ka olemasolevad ruumide ja rajatiste rendilepingud ning spordigümnaasium jätkas olemasolevate hankelepingute tingimuste täitmist senistel alustel;
· riigihangete seaduse § 123 lõike 1 punkti 6 kohaselt on hankijal õigus hankelepingut muuta uut riigihanget korraldamata kui pakkuja asendatakse osaliselt või täielikult uue riigihanke alusdokumentides sätestatud kvalifitseerimise tingimusi täitva pakkujaga ettevõtja restruktureerimise, sealhulgas ülevõtmise, ühinemise, võõrandamise või maksejõuetuse tõttu eeldusel et pakkuja asendamisega ei kaasne hankelepingu muid olulisi muudatusi;
· Haridus- ja Teadusministeerium on kontrollinud  uue täitja vastavust riigihanke alusdokumentides sätestatud kvalifitseerimise tingimustele ning leiab, et täitja vastab nendele tingimustele;
· Haridus- ja Teadusministeeriumi kantsler on oma 4. veebruari 2019. a käskkirjaga nr 34 „Täitja asendamine hankelepingus“ andnud korralduse asendada algne täitja uue täitjaga ning sõlmida kolmepoolne leping täitja asendamiseks;

on pooled sõlminud lepingu muudatuse alljärgnevas:

1. Pooled lepivad kokku, et tellija ja algse täitja vahel 17. detsembril 2018. a sõlmitud hankelepingus nr 5.3-3/18/1107 asendatakse lepingu täitja ning selleks saab Audentese Koolide Sihtasutus.
2. Kõik lepingus ja lepingu lisades sätestatud tingimused jäävad kehtima senises sõnastuses ning muid muudatusi nendes ei tehta.
3. Uue täitja kontaktandmed ja rekvisiidid on:

Audentese Koolide Sihtasutus
Registrikood: 90014106
Aadress: Tondi 84/1, 11316 Tallinn
[bookmark: _GoBack]a/a: EE867700771000613014
Telefon: 6996591
e-post: audentes@audentes.ee
Kontaktisik: (panna ka kontaktisiku e-mail ja telefon)



Haridus- ja Teadusministeerium					AS Audentes
Mailis Reps								Priit Ilver	
/allkirjastatud digitaalselt/						/allkirjastatud digitaalselt/


Audentese Koolide Sihtasutus
Ahto Orav
/allkirjastatud digitaalselt/


